અમદાવાદ: તાજેતરમાં સરકાર દ્વારા 30 પ્રવાસી ભારતીયોનું સન્માન કરવામાં આવ્યું, જેમાના આઠ ગુજરાતીઓમાંથી એક મૂળ વડોદરાના મુકુંદ પુરોહિત પણ હતા. મુકુંદ પુરોહિત આમ તો કેનેડામાં ગુજરાતી અને ભારતીય સમાજમાં સેવાકીય કાર્યો બદલ આગળ પડતુ નામ ધરાવે છે. પણ આ તમામ વસ્તુ કરતા વિશેષ તેમણે ભારત અને કેનેડા વચ્ચેના સંબંધો વિકસાવવા માટે મોટો ફાળો આપ્યો છે. તેમની સેવાકીય પ્રવૃતિઓ માટે ભારત તેમજ કેનેડા સરકાર દ્વારા તેમને અનેક એવોર્ડ એનાયત કરવામાં આવ્યા છે.